b'\n_START_ARTICLE_\nRimantas \xc5\xa0idlauskas\n_START_SECTION_\nBiografija\n_START_PARAGRAPH_\n1980\xe2\x80\x931985\xc2\xa0m. studijavo Vilniaus universiteto Filologijos fakultete. 1986\xe2\x80\x931988\xc2\xa0m. dirbo \xe2\x80\x9eSigmos\xe2\x80\x9c gamybiniame susivienijime, Vilniaus skai\xc4\x8diavimo ma\xc5\xa1in\xc5\xb3 gamykloje, Lietuvos kult\xc5\xabrini\xc5\xb3 ry\xc5\xa1i\xc5\xb3 draugijos su u\xc5\xbesienio \xc5\xa1alimis parod\xc5\xb3 skyriuje. 1989\xe2\x80\x931992\xc2\xa0m. U\xc5\xbesienio reikal\xc5\xb3 ministerijos (URM) I-asis sekretorius, skyriaus ved\xc4\x97jo pavaduotojas, skyriaus ved\xc4\x97jas, Konsulinio departamento direktoriaus pavaduotojas, 1992\xe2\x80\x932000\xc2\xa0m.\xc2\xa0direktorius. _NEWLINE_1994 m. vasario-bir\xc5\xbeelio m\xc4\x97n. LR URM ministro Povilo Gylio pavaduotojas. 1994\xe2\x80\x931997\xc2\xa0m. URM sekretorius.  Nuo 1995 m. vadovavo valstyb\xc4\x97s sienos delimitavimo ir demarkavimo bei ekonomin\xc4\x97s zonos ir kontinentinio \xc5\xa1elfo Baltijos j\xc5\xabroje nustatyti komisijai.  1997 m. suteiktas LR nepaprastojo ir \xc4\xafgaliotojo ambasadoriaus diplomatinis rangas.  2000\xe2\x80\x932002\xc2\xa0m. Lietuvos nepaprastasis ir \xc4\xafgaliotasis ambasadorius Kanadoje.  2002\xc2\xa0m. liepos m\xc4\x97n.\xc2\xa0\xe2\x80\x93 2008\xc2\xa0m. lapkri\xc4\x8dio m\xc4\x97n.\xc2\xa0\xe2\x80\x93 nepaprastasis ir \xc4\xafgaliotasis ambasadorius Rusijos Federacijoje (2003-2008 m. kartu ir ambasadorius Arm\xc4\x97nijai).  2008\xe2\x80\x932009\xc2\xa0m. URM Ryt\xc5\xb3 kaimynyst\xc4\x97s politikos departamento ambasadorius ypatingiems pavedimams._NEWLINE_Nuo 2009\xc2\xa0m.\xc2\xa0Lietuvos prekybos, pramon\xc4\x97s ir amat\xc5\xb3 r\xc5\xabm\xc5\xb3 asociacijos generalinis direktorius. 2019 m. baland\xc5\xbeio 7 d. sulaikytas STT. \xc4\xaetariama, kad u\xc5\xbe ky\xc5\xa1\xc4\xaf buv\xc4\x99s diplomatas pa\xc5\xbead\xc4\x97jo, pasinaudodamas savo ankstesne diplomatine tarnyba, paveikti asmenis, kad Rusijos pilie\xc4\x8diui b\xc5\xabt\xc5\xb3 i\xc5\xa1duota \xc5\xa0engeno valstyb\xc4\x97s viza.'